cyanic-selkie/wikianc huggingface dataset:
আর্চডিউক ফ্রাঞ্জ ফার্দিনান্দ
১৯১৪ সালের ২৮ জুন ফ্রাঞ্জ ফার্দিনান্দ এবং তার স্ত্রীকে ইয়াং বসনিয়ার ১৯ বছর বয়সী সদস্য গ্যাভরিলো প্রিন্সিপ সারাজেভোতে হত্যা করে। ফ্রাঞ্জ ফার্দিনান্দের হত্যাকাণ্ড জুলাই সঙ্কটের নামক ইতিহাসে আলোচিত এক সঙ্কটের সৃষ্টি করে এবং সার্বিয়ার বিরুদ্ধে অস্ট্রিয়া-হাঙ্গেরির যুদ্ধ ঘোষণাকে প্ররোচিত করে, যার ফলস্বরূপ বেশ কয়েকটি ঘটনার সূত্রপাত ঘটে। যা তার মৃত্যুর চার সপ্তাহ পর প্রথম বিশ্বযুদ্ধের দিকে মোড় নেয়। এই যুদ্ধে–অস্ট্রিয়া-হাঙ্গেরির মিত্র এবং সার্বিয়ার মিত্ররা একে অপরের বিরুদ্ধে যুদ্ধ ঘোষণা করে।
সুধাকর রাও
রামচন্দ্র সুধাকর রাও (ರಾಮಚಂದ್ರ ಸುಧಾಕರ ರಾವ್‌; জন্ম: ৮ আগস্ট, ১৯৫২) ব্যাঙ্গালোর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও রেফারি। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে কর্ণাটক দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন সুধাকর রাও।
শৈশবকাল
তার ব্যাটিংয়ের ধরন অনেকাংশেই গুণ্ডাপ্পা বিশ্বনাথের অনুরূপ ছিল। বিদ্যালয় জীবন থেকেই তিনি তার একনিষ্ঠ ভক্ত ছিলেন ও পরবর্তীকালে তার উপর প্রভাব পড়ে। ভিভি পুরম ক্রিকেট ক্লাবে অংশগ্রহণের মাধ্যমে তার ক্রিকেট জীবনের সূত্রপাত ঘটে। এরপর, বিশ্বনাথের পদাঙ্ক অনুসরণ করে স্পার্টানস ক্রিকেট ক্লাবে যুক্ত হন। রাজ্যের বিদ্যালয় দলের পক্ষে বেশ ভালো খেলেন ও পরবর্তীতে দক্ষিণ অঞ্চলের বিদ্যালয় দলে খেলার পথ সুগম হয়।
ব্যাঙ্গালোরভিত্তিক এপিএস কলেজে অধ্যয়ন করেন। সেখানে থাকাকালীন ১৯৭২ সালে কেরালার বিপক্ষে রঞ্জী ট্রফি প্রতিযোগিতায় প্রথম খেলেন।
প্রথম-শ্রেণীর ক্রিকেট
১৯৭২-৭৩ মৌসুম থেকে ১৯৮৪-৮৫ মৌসুম পর্যন্ত সুধাকর রাওয়ের প্রথম-শ্রেণীর খেলোয়াড়ী জীবন চলমান ছিল। কৌশলগতভাবে ব্যাট হাতে বেশ দক্ষ ছিলেন ও স্ট্রোকের ফুলঝুড়ি ছোটাতেন। সত্তর ও আশির দশকে কর্ণাটক দলের অন্যতম চালিকাশক্তি ছিলেন। বিশ্ববিদ্যালয় পর্যায়ে বেশ কয়েকটি বড় অঙ্কের রান তুলেন। জাতীয় পর্যায়ের প্রতিযোগিতায়ও এ ধারা অব্যাহত রাখেন।
১৯৭৫-৭৬ মৌসুমে দূর্দান্ত খেলেন। পাঁচ ইনিংসে তিনি ৪৪৯ রান তুলেন। বাদ-বাকী ভারতের বিপক্ষে শতরান করার মাধ্যমে ঐ মৌসুমটি শুরু করেন। আহমেদাবাদের অনুষ্ঠিত ঐ খেলায় প্রতিপক্ষীয় দলে বিষেন সিং বেদী’র ন্যায় তারকা খেলোয়াড় ছিলেন। একই মৌসুমে হায়দ্রাবাদের বিপক্ষে ২০০ রানের অপরাজিত ইনিংস খেলেন। খেলাকালীন সংবাদ পান যে, তার মাতা স্ট্রোকে আক্রান্ত হয়ে হাসপাতালে ভর্তি হয়েছেন। তাসত্ত্বেও তিনি খেলা চালিয়ে যেতে থাকেন।
জাতীয় দল নির্বাচকমণ্ডলীর দৃষ্টি আকর্ষণে সক্ষম হন। সুন্দর ক্রীড়াশৈলী প্রদর্শনের স্বীকৃতিস্বরূপ নিউজিল্যান্ড গমনার্থে তাকে ভারত দলের সদস্য করা হয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন সুধাকর রাও। ২২ ফেব্রুয়ারি, ১৯৭৬ তারিখে অকল্যান্ডে স্বাগতিক নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।
১৯৭৬ সালে নিউজিল্যান্ড গমনার্থে তাকে ভারত দলের সদস্যরূপে অন্তর্ভুক্ত করা হয়। হ্যামিল্টনে নর্দার্ন ডিস্ট্রিক্টসের বিপক্ষে ৩২ ও ২৫ রান তুলে সফর শুরু করেন। এরপর, ডুনেডিনে ওতাগোর বিপক্ষে ৩৪ ও ৬ রানের ইনিংস খেলেন। ইডেন পার্কে স্বাগতিক নিউজিল্যান্ডের বিপক্ষে একদিনের আন্তর্জাতিকে অভিষেক ঘটে তার। সিরিজের দ্বিতীয় ওডিআইটিতে ৪ রান করে রান আউটে বিদেয় নেন তিনি। এ পর্যায়ে তার দল ৩৫ ওভারে ২৩৬ রানের জয়ের লক্ষ্যমাত্রায় অগ্রসর হয়েছিল। পরবর্তীতে আর তাকে ভারতের পক্ষে কখনো খেলতে দেখা যায়নি।
ওয়েস্ট ইন্ডিজে পরবর্তী সফরে তাকে দলে রাখা হয়। প্রস্তুতিমূলক খেলায় তিনি বেশ হিমশিম খান ও তেমন রান সংগ্রহ করতে পারেননি। এ দুইটি সফরে তিনি খুব কমই ভূমিকা রেখেছিলেন।
অবসর
আন্তর্জাতিক ক্রিকেট থেকে উপেক্ষিত হলেও ঘরোয়া ক্রিকেটে দূর্দান্ত খেলা চালিয়ে যেতে থাকেন। কর্ণাটক দলের প্রধান চালিকাশক্তি ছিলেন। ১৯৭৪-৭৫, ১৯৭৭-৭৮ ও ১৯৮২-৮৩ মৌসুমের রঞ্জী ট্রফি প্রতিযোগিতার শিরোপা বিজয়ী দলের সদস্য ছিলেন। অবসর গ্রহণকালীন জাতীয় প্রতিযোগিতায় ৪০.৮২ গড়ে ৩০২১ রান তুলেন।
ক্রিকেট থেকে অবসর গ্রহণের পর কর্ণাটক রাজ্য ক্রিকেট সংস্থার সম্পাদকের ভূমিকায় অবতীর্ণ হন।
ইয়েকাতেরিনবুর্গ
ইয়েকাতেরিনবুর্গ (Екатеринбу́рг) মধ্য রাশিয়ার একটি শহর। ইসেত নদীর তীরে অবস্থিত শহরটি স্‌ভের্দ্‌লভ্‌স্ক্‌ ওবলাস্ত-এর প্রশাসনিক কেন্দ্র। শহরটি উরাল পর্বতমালার পূর্ব ঢালে একটি খনিজ-সমৃদ্ধ অঞ্চলে অবস্থিত। এটি একটি গুরুত্বপূর্ণ শিল্প শহর। শহরটি আন্তঃসাইবেরীয় রেলপথের উপর অবস্থিত। এখানে প্লাটিনাম শোধনাগার, তামা ও লোহার আকরিক গলানোর কারখানা, বৈদ্যুতিক সরঞ্জাম, রাসায়নিক দ্রব্য এবং ভারী যন্ত্রপাতি বানানোর কারখানা রয়েছে।
রুশ সম্রাট মহান পিটার ১৭২১ সালে একটি লৌহ কারখানা শহর হিসেবে শহরটি প্রতিষ্ঠা করেন। তার স্ত্রী ইয়েকাতেরিনার নামে এটি নামকরণ করা হয়। ১৮শ শতকের শেষ দিকে বৃহৎ সাইবেরীয় মহাসড়ক নির্মাণের সময় শহরটির শিল্পোন্নতি শুরু হয়। রুশ বিপ্লবের পর রুশ রাজা দ্বিতীয় নিকোলাস ও তার পরিবারকে বলশেভিকেরা এখানে অন্তরীণ করে রাখে ও পরবর্তীকালে ১৯১৮ সালে তাদেরকে হত্যা করে। ১৯২৪ সালে বলশেভিক ও সোভিয়েত নেতা ইয়াকভ সভের্দফের সম্মানে শহরটির নাম বদলে সভের্দলভ্‌স্ক রাখা হয়। দ্বিতীয় বিশ্বযুদ্ধের সময় রাশিয়ার ইউরোপীয় অংশে হুমকির সম্মুখীন শিল্পগুলি এই শহরে স্থানান্তর করা হয়। ১৯৯১ সালে সোভিয়েত ইউনিয়নের পতনের পর শহরের নাম বদলে আবার ইয়েকাতেরিনবুর্গ রাখা হয়।
এখানে প্রায় ১৩ লক্ষ লোক বাস করেন।
পানিশ্বর ইউনিয়ন
আয়তন
পানিশ্বর ইউনিয়নের আয়তন ৩,৮১০ একর (১৫.৪২ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুসারে পানিশ্বর ইউনিয়নের মোট জনসংখ্যা ৩৬,১৮১ জন। এর মধ্যে পুরুষ ১৭,০৮৭ জন এবং মহিলা ১৯,০৯৪ জন। মোট পরিবার ৬,৫৭৯টি। জনসংখ্যার ঘনত্ব প্রতি বর্গ কিলোমিটারে প্রায় ২,৩৪৭ জন।
ইতিহাস
মেঘনা নদীর পূর্ব পাড়ের জলকন্যা পানিশ্বর এক সময় এ এলাকার বাণিজ্যিক প্রাণকেন্দ্র ছিল। সমস্ত ব্রাহ্মণবাড়িয়া জেলা, হবিগঞ্জ, সিলেট, কিশোরগঞ্জের ভৈরব, মিঠামইন এবং অষ্টগ্রাম উপজেলার ব্যবসায়িক যোগাযোগ ছিল পানিশ্বর বাজারের সাথে। ধান, পাট এবং সরিষার পাইকারী বাজার ছিল পানিশ্বরে। মেঘনা নদীর বড় বড় মাছ পাওয়া যেত এখানে। পানিশ্বরের পশ্চিম পাশে মেঘনার পাড় ঘেঁষে ছিল হিন্দু সম্প্রদায়। যাদের প্রধান পেশা ছিল মাছ ধরা।
অবস্থান ও সীমানা
সরাইল উপজেলার দক্ষিণ-পশ্চিমাংশে পানিশ্বর ইউনিয়নের অবস্থান। এ ইউনিয়নের উত্তরে চুণ্টা ইউনিয়ন ও কালিকচ্ছ ইউনিয়ন, পূর্বে সরাইল সদর ইউনিয়ন ও ব্রাহ্মণবাড়িয়া সদর উপজেলার বুধল ইউনিয়ন, দক্ষিণে ব্রাহ্মণবাড়িয়া সদর উপজেলার তালশহর পূর্ব ইউনিয়ন, দক্ষিণ-পশ্চিমে আশুগঞ্জ উপজেলার দুর্গাপুর ইউনিয়ন এবং পশ্চিমে মেঘনা নদী ও কিশোরগঞ্জ জেলার ভৈরব উপজেলার আগানগর ইউনিয়ন অবস্থিত।
প্রশাসনিক কাঠামো
পানিশ্বর ইউনিয়ন সরাইল উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সরাইল থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ। ওয়ার্ডভিত্তিক এ ইউনিয়নের গ্রামগুলো হলো:
অর্থনীতি
কিশোরগঞ্জের ধান সমৃদ্ধ মিঠামইন, অষ্টগ্রাম এবং ব্রাহ্মণবাড়িয়ার সরাইলের উত্তরাংশ, নাসিরনগর সহ হবিগঞ্জ ও সিলেট জেলার সাথে নদী পথে পানিশ্বরের যোগাযোগ অত্যন্ত সহজ। ফলে প্রায় সারা বছরই ঐ সমস্ত এলাকা থেকে প্রচুর ধান আসে পানিশ্বর বাজারে। যার ফলে এখানে গড়ে উঠেছে প্রচুর ধানের চাতাল তথা ব্রয়লার রাইস মিল। বর্তমানে এ সকল চাতালের মালিকেরা জেলার অন্যান্য উপজেলায়ও এ ব্যবসাকে প্রসারিত করেছে। এক সময় এখানে প্রচুর মিষ্টি আলু উৎপন্ন হতো। তাছাড়া পাট, সরিষা এবং রবি শস্যও উৎপন্ন হতো। তখনকার যোগাযোগ ব্যবস্থা ছিল নৌপথ। শুকনো মৌসুমে মানুষের পায়ে হেঁটে চলা ছাড়া কোন উপায় ছিল না। বলতে গেলে তখন পায়ে হেঁটে চলার তেমন কোন রাস্তাও ছিলনা। অনেকেই এসকল কারণে শহরমুখো হয়েছে। তবে বর্তমানে কাঁচা রাস্তার পাশাপাশি পানিশ্বর থেকে ঢাকা-সিলেট মহাসড়ক পর্যন্ত পাঁকা রাস্তা নির্মাণ করা হয়েছে। ফলে এ এলাকার ব্যবসা-বাণিজ্যসহ নাগরিক জীবনে নতুন প্রাণের সঞ্চার হয়েছে।
যোগাযোগ ব্যবস্থা
পানিশ্বর ইউনিয়নের যোগাযোগ ব্যবস্থা অত্যন্ত নাজুক। বর্ষা মৌসুম ছাড়া সারা বছর পায়ে হেঁটে কিংবা রিক্সা বা সিএনজি চালিত অটোরিক্সা যোগে ভেঙে ভেঙে যাতায়াত করতে হয়। বর্তমান সময়ে ঢাকা-সিলেট মহা সড়কের খড়িয়ালা হইতে পানিশ্বর বাজার পর্যন্ত পাকা রাস্তা নির্মাণ করা হয়েছে। এতে করে এ ইউনিয়নের যোগাযোগ ব্যবস্থা অনেকটা সহজতর হয়েছে।
হাট-বাজার
পানিশ্বর ইউনিয়ন এর সকল হাট-বাজার এর তালিকা নিচে দেওয়া হলো:
জনপ্রতিনিধি
বর্তমান চেয়ারম্যান: মোস্তাফিজুর রহমান
দূরচিকিৎসা
থাম্ব|একজন চিকিৎসক দূরচিকিৎসা দিচ্ছেন টেলিযোগাযোগ সুবিধা ব্যবহার করে স্বাস্থ্যসেবা দেওয়াকে দূরচিকিৎসা (Telemedicine) বলা হয়। এ পদ্ধতিতে চিকিৎসক বা স্বাস্থ্যসেবাদানকারী দল দূর থেকে মোবাইল ফোন কিংবা ভিডিও-সম্মেলনের মাধ্যমে রোগীর তথ্য-অবস্থা জেনে করণীয় বলে দেন।
বাংলাদেশে দূরচিকিৎসা
বাংলাদেশের মোবাইল অপারেটরসহ কিছু বেসরকারি প্রতিষ্ঠান এ ধরনের সেবা চালু করেছে। স্বাস্থ্য অধিদপ্তরের ওয়েবসাইটে বলা হয়েছে, দেশের বিভিন্ন পর্যায়ের ১৮টি হাসপাতালে উন্নত মানের দূরচিকিৎসা সেবা চালু আছে এবং দেশের ২২ টি ইউনিয়ন তথ্য ও সেবাকেন্দ্রে দূরচিকিৎসা সেবা দেওয়া হচ্ছে। স্বাস্থ্য অধিদপ্তরের এমআইএস বিভাগে বসে চিকিৎসকরা স্কাইপ নামক সফটওয়্যার (ভিডিও কনফারেন্স সেবা) ব্যবহার করে বিনামূল্যে কর্মদিবসগুলোতে এ সেবা দিচ্ছেন।
দূরচিকিৎসা সেবা বিভিন্ন রকমের হতে পারে। কোনো সাধারণ রোগ বা প্রতিষেধক সম্পর্কে তাৎক্ষণিক ফোন করে জেনে নেওয়া যায়। আবার এমনও রোগ বা লক্ষণ আছে, যা না দেখে প্রতিষেধক বা করণীয় ঠিক করা যাবে না—এমনটি হলে ভিডিও-সম্মেলনের মাধ্যমে চিকিৎসকের পরামর্শ নিতে হবে। এ সেবায় প্রত্যন্ত অঞ্চলের সুবিধাবঞ্চিত মানুষরাই বেশি উপকৃত হচ্ছে।
ত্রিমাত্রিক ক্ষেত্র
ত্রিমাত্রিক ক্ষেত্র (ইংরজি: Three-dimensional space) হল ব্রহ্মাণ্ডের একটি তিন মাত্রিক (সময় মাত্রাটি বাদ দিয়ে) বর্ণনা প্রণালী। এই তিনটি মাত্রাকে সাধারণত দৈর্ঘ্য, প্রস্থ, উচ্চতা(বা গভীরতা) বলা হয়, এই তিনটি মাত্রা কখনোই একই সমতলে (জ্যামিতিক) থাকতে পারে না।
পদার্থ বিজ্ঞান এবং গণিতএ "n"টা স্বাভাবিক সংখ্যার একটি ইউক্লীডীয় ভেক্টরকে একটি "n" মাত্রার ক্ষেত্রের কোনো একটি স্থান বোঝায়। যদি "n"=৩ হয়, তবে সকল স্থানের সংহতিকে "ত্রিমাত্রিক ইউক্লীডীয় ক্ষেত্র" বলা হয়। সাধারণভাবে কে, এভাবে চিহ্নিত করা হয়, অবশ্য এই ক্ষেত্রটি বহু ত্রিমাত্রিক ক্ষেত্রের একটি উদাহরণ।
ব্যাখ্যা
গণিতএ, বিশ্লেষণাত্মক জ্যামিতি বা অ্যানালিটিক্যাল জ্যামিতিতে (কার্টেসিয়ান জ্যামিতিও বলা হয়) ত্রিমাত্রিক ক্ষেত্র দ্বারা তিনটি স্থানাংক প্রকাশ করা হয়। এই প্রণালীতে তিনটি অক্ষ নির্ধারণ করা হয়, এই তিনটি অক্ষের প্রত্যেকটি অন্য দুটির ওপর লম্ব, এবং তিনটির পরষ্পরকে ছেদ করা স্থানে এই প্রণালীর কেন্দ্র অবস্থিত। অক্ষ তিনটি সাধারণত "x","y","z" দ্বারা বোঝানো হয়। এই তিনটি অক্ষ সাপেক্ষে কোনো বিন্দুর অবস্থান তিনটি স্বাভাবিক সংখ্যায় প্রকাশ করা হয়। প্রতিটি সংখ্যাই কেন্দ্রের উপর নির্দিষ্ট অক্ষের দিকে বিন্দুটির দূরত্ব বোঝায়, সেই দূরত্ব অন্য দুটি অক্ষ‍ের গঠন করা তলের উপর বিন্দুটির দূরত্বের সমান।
ত্রিমাত্রিক ক্ষেত্রে একটি বিন্দুর বর্ণনা করার জন্য ব্যবহার করা অন্য অন্য প্রণালীগুলি হল চোঙাকৃতির স্থানাংক এবং গোলকীয় স্থানাংক, অবশ্য এভাবে অসীম সংখ্যক প্রণালী পাওয়া যায়।
রৈখিক বীজগণিতের ত্রিমাত্রিক ক্ষেত্র এভাবে বোঝাতে অন্য একটি গাণিতীক উপায় আছে, যেখানে মাত্রার একটি স্বনির্ভরশীলতার ধারণা নেওয়া প্রয়োজনীয়। কোনো স্থানের তিনটি মাত্রা থাকে কখনো ঘনক আকৃতির বাক্স এটির দৈর্ঘ এর প্রস্থ বা উচ্চতার ওপর নির্ভরশীল নয় এবং এটি একটি স্বাধীন মাত্রা। রৈখিক বীজগণিতের ভাষায় কোনো এক স্থানে ত্রিমাত্রীক যেহেতু কোনো স্থানে(স্পেচ)র একটা বিন্দুকে আমরা তিনটি স্বাধীন স্থানাংক ভেক্টরএর রৈখিক মিলন বলে দেখতে পাই। এই দৃষ্টিকে আমরা "স্থান-কাল"এর চতুর্মাত্রীয় বুলিব পারি, যেহেতু কোনো সময় অন্য তিনটি মাত্রার ওপর অনির্ভরশীল স্বাধীন মাত্রা।
পদার্থ বিজ্ঞানে ত্রিমাত্রিক ক্ষেত্রে চতুর্মাত্রীক ক্ষেত্রটির ওপর সম্পর্কের ক্ষেত্র (আসলে চতুর্মাত্রীক় ক্ষেত্রের এক উপ সংহতি) বলে ধরা হয়। চতুর্মাত্রীক ক্ষেত্রটিকে মিনকোয়স্কি ক্ষেত্র বলা হয় (বিশেষ আপেক্ষিকতাবাদ স্থলে)।
ত্রিমাত্রিক ক্ষেত্রের অন্য কিছু ধর্ম আছে যা একে অন্য মাত্রার ক্ষেত্রের থেকে পৃথক বলে প্রমাণ করে, উদাহরণ স্বরূপ, একটি সুতোকে বাঁধতে আমাদের কমপক্ষে তিনটি মাত্রা প্রয়োজন, পদার্থ বিজ্ঞানের বহু সূত্র যেমন প্রতিলোম বর্গের সূত্র (Inverse Square Law)ইত্যাদি তিনটি মাত্রার ওপর নির্ভরর্শীল।
বহুফলক
ত্রিমাত্রাতে আমরা নটা সাধারণ বহুভুজ পেতে পারি, এতে পাচঁটি উত্তল ও বাকি চারটি উত্তল নয়।
অধিগোলক
ত্রিমাত্রিক ক্ষেত্রের অধিগোলক ("২-গোলক"ও বলা হয়, কারণ এর উপরিভাগ দ্বি-মাত্রিক) হল তিনটি ক্ষেত্রে(৩-স্পেসে) মূল বিন্দু Pএর থেকে স্থির দূরত্ব "r" এ থাকা সব বিন্দুর সংহতি। এর পৃষ্ঠ‍ ঘনফল হল:;
আরেকটি অধিগোলক হল, "৩-গোলক" ই ত্রিমাত্রিক: ইউক্লীডীয় স্পেস এর কেন্দ্রের থেকে সমদূরবর্তী বিন্দুর একক দূরত্বে থাকে। যদি P=(x,y,z,t) কোনো স্থানাংক সূচিত করে, তবে ৩-গোলকের একটি বিন্দু বোঝায়।
ওয়াজাদা
ওয়াজাদা, (ইংরেজি ভাষায়: Wadjda ; আরবি ভাষায়: وجدة) হাইফা আল মনসুর পরিচালিত একটি চলচ্চিত্র। এটি সৌদি আরবের প্রথম পূর্ণদৈর্ঘ্য চলচ্চিত্র যা কোন নারী চলচ্চিত্র পরিচালক দ্বারা নির্মিত। ছবিটি সৌদি আরবের একজন অল্প বয়স্ক মেয়ের গল্প নিয়ে তৈরি করা হয়েছে, যে তার দেশের ঐতিহ্যকে চ্যালেঞ্জ করে। এই ছবিটি পরিচালনা করে সৌদি আরবের প্রথম নারী চলচ্চিত্র পরিচালক হিসেবে আত্মপ্রকাশ করেন হাইফা আল মনসুর। ছবির প্রধান চরিত্র গুলোতে অভিনয় করেছেন ওয়াদ মোহাম্মেদ, রিম আবদুল্লাহ এবং আবদুল রহমান আল গোহানি সহ প্রমুখ। ছবিটি যুক্তরাষ্ট্রে ১৫ সেপ্টেম্বর, ২০১২ তারিখে মুক্তি পায়।
কাহিনী সংক্ষেপ
ওয়াজাদা (ওয়াদ মোহাম্মেদ) দশ বছর বয়সী বালিকা যে সৌদি আরবের রাজধানী রিয়াদে বসবাস করে। একটি খেলনার দোকানের পাশ দিয়ে প্রতিদিন যাওয়ার সময় জানালা দিয়ে সে একটি সবুজ বাইসাইকেল ের দিকে তাকিয়ে থাকে। পাশের বাড়ির বালকের সাথে প্রতিযোগিতা দেওয়ার জন্য সে একদিন তার মাকে সবুজ বাইসাইকেলটি কিনে দিতে বলে কিন্তু সৌদি আরবের মত রক্ষনশীল সমাজে মেয়েদের সাইকেল চালানো নিষেধ। তখন সে নিজেই বাইসাইকেল কেনার জন্য গোপনে টাকা জমানো শুরু করে। কিন্তু কিছুদিনের মধ্যে তার পরিকল্পনার কথা ফাঁস হয়ে যায়।
ওয়াজাদার (ওয়াদ মোহাম্মেদ) স্কুলে কোরআন পড়ার প্রতিযোগিতার আয়োজন করা হয় যেখানে বড় অঙ্কের টাকা পুরস্কার হিসেবে দেওযা হয়। ওয়াজাদা (ওয়াদ মোহাম্মেদ) তখন তার সপ্নের বাইসাইকেল কেনার জন্য কীভাবে অন্য প্রতযোগীদের হারানো যায় সেই পরিকল্পনা করতে থাকে।
নির্মাণ ইতিহাস
ছবিটি নির্মাণের অভিজ্ঞতা জানাতে গিয়ে পরিচালক হাইফা আল মনসুর বলেন, 'ছবিটির মাধ্যমে আমি সংস্কৃতি ও আধুনিকতার মধ্যে যে দ্বন্দ্ব তা তুলে ধরার চেষ্টা করেছি। ছবিটি তৈরিতে প্রথমে কেউই আমাকে অর্থ দিয়ে সাহায্য করতে চায়নি। অর্থাৎ প্রযোজক নির্বাচন করতে গিয়ে সমস্যায় পড়ি।'
তিনি আরো বলেন, 'ছবির শুটিং করতে গিয়েও আমাকে নানা ঝামেলা পোহাতে হয়েছে। কারণ দলে অনেক অভিনেতা ও সহকারী রয়েছে। তাদের সঙ্গে প্রকাশ্যে কাজ করা যায় না। একটি ভ্যানের ভেতর থেকে ওয়াকিটকির মাধ্যমে অভিনেতাদের নির্দেশনা দেওয়া হয়। অনেক জায়গায় শুটিং করতে হয়েছে, এলাকার লোকজন বাধা দেওয়ার চেষ্টা করেছে।'
সৌদি আরবের জনসমক্ষে চলচ্চিত্র প্রদর্শন অবৈধ বলে সৌদি আরবের দর্শকরা কেবল ডিভিডি বা টেলিভিশনেই “ওয়াজদা” দেখার সুযোগ পাবে।
রিলিজ
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! দেশ !! তারিখ !! উৎসব !! নোট
সম্মাননা
ওয়াজাদা অনেক পুরস্কার অর্জন করে । এখন পর্যন্ত সব মিলে ওয়াজাদা তার ঝোলায় পুড়েছে ১০টি পুরস্কার ও দুটি নমিনেশন। {| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! সাল !! পুরস্কার !! চলচ্চিত্র উৎসব !! নমিণী !! ফলাফল গ্যাহার্ড ম্যাক্সনার (শ্রেষ্ঠ ছায়াছবি) রোমান পল (শ্রেষ্ঠ ছায়াছবি) ন্যাটপ্যাক পুরস্কার গ্র্যান্ড পুরস্কার হাইফা আল মনসুর হাইফা আল মনসুর জয়ী মননীত সিআইসিএই পুরস্কার আন্ত চলচ্চিত্র পুরস্কার হাইফা আল মনসুর হাইফা আল মনসুর জয়ী জয়ী
ওখা, গুজরাত
ইতিহাস
এই শহরের উল্লেখ প্রাচীন ভারতীয় মহাকাব্য সাহিত্যে পাওয়া যায়। এটি কৃষ্ণ ও ঊষার (গুজরাতি ভাষায় ওখা বলা হয়) নাতি অনিরুদ্ধের সঙ্গে বানাসুরের কন্যার বিয়ের গল্পের সহিত জড়িত। অষ্টাদশ শতাব্দীর গুজরাতি আখ্যানা, প্রেমানন্দ ভট্টের ওখহারান শিরোনামে একই কাহিনী বর্ণনা করা হয়েছে।
দ্বারকা ও বেত দ্বারকা সহ ওখা বরোদা রাজ্যের গায়কোয়াড়দের অধীনে ছিল। ১৮৫৭ সালের ভারতীয় বিদ্রোহের সময়, বাঘেররা ১৮৫৮ সালে অঞ্চলটি দখল করে। পরে ব্রিটিশ, গায়কোয়াড় এবং অন্যান্য রাজ্যের সৈন্যদের যৌথ আক্রমণের মাধ্যমে বিদ্রোহীদের উৎখাত করা হয়েছিল এবং অঞ্চলটি ১৮৫৯ সালে পুনরুদ্ধার করা হয়েছিল।
অর্থনীতি
ওখা গুজরাতের একটি ব্যস্ত ও ঐতিহাসিক বন্দর, যা কৌশলগতভাবে অবস্থিত। এটি ঐতিহাসিকভাবে ভারতের পশ্চিম উপকূলে প্রথম বন্দর ছিল, যেটি আরব থেকে উপকূল বরাবর ভ্রমণকারী একটি জাহাজের মুখোমুখি হয়েছিল। ওখায় ভারতীয় নৌবাহিনী, ভারতীয় উপকূলরক্ষী বাহিনী, ভারতীয় কাস্টমস ও গুজরাত সামুদ্রিক পুলিশের ক্রজক্রম কার্যক্রম পরিচালনাকারী কমান্ড কেন্দ্র রয়েছে। ওখা বন্দর গুজরাতের তাপবিদ্যুৎ কেন্দ্র এবং টাটা কেমিক্যালসের সোডা অ্যাশ প্ল্যান্টের জন্য ইন্দোনেশিয়া থেকে মূলত লিগনাইট আমদানি করে। ওখায় একটি অটোমোবাইল-অ্যাসেম্বলি কারখানা আছে। মাছ ধরা ও লবণ প্রক্রিয়াজাতকরণ শিল্পও রয়েছে।
টমাস মান (অভিনেতা)
টমাস রেন্ডাল মান জুনিয়র (জন্ম সেপ্টেম্বর ২৭, ১৯৯১) একজন মার্কিন অভিনেতা। প্রজেক্ট এক্স (২০১২), হ্যানসেল অ্যান্ড গ্রেটেল: উইচ হান্টার্স (২০১৩), মি অ্যান্ড আর্ল অ্যান্ড দ্য ডায়িং গার্ল (২০১৫) এবং  কং: স্কাল আইল্যান্ড (২০১৭) চলচ্চিত্রে তার ভূমিকার জন্য তিনি পরিচিত।
ব্যক্তিগত জীবন
মান ওরিগনের পোর্টল্যান্ডে জন্মগ্রহণ করেন এবং টেক্সাসের ডালাসে বেড়ে ওঠেন। তার বাবা একজন নির্মাণ প্রকল্পের ব্যবস্থাপক । অভিনয়কে গুরুত্ব দিয়ে ১৭ বছর বয়সে ক্যালিফোর্নিয়ায় স্থানান্তরিত হওয়ার পূর্বে তিনি স্বল্প সময়ের জন্য প্লানো ইস্ট সিনিয়র হাই স্কুলে পড়াশোনা করেন।
সরাইল সদর ইউনিয়ন
সরাইল সদর বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি ইউনিয়ন।
আয়তন
সরাইল সদর ইউনিয়নের আয়তন ৩,৪৬৮ একর (১৪.০৩ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুসারে সরাইল সদর ইউনিয়নের মোট জনসংখ্যা ৪৬,৯২৭ জন। এর মধ্যে পুরুষ ২২,৫২৬ জন এবং মহিলা ২৪,৪০১ জন। মোট পরিবার ৮,৯৩০টি। জনসংখ্যার ঘনত্ব প্রতি বর্গ কিলোমিটারে প্রায় ৩,৩৪৪ জন।
অবস্থান ও সীমানা
সরাইল উপজেলার দক্ষিণাংশে সরাইল সদর ইউনিয়নের অবস্থান। এ ইউনিয়নের পশ্চিমে পানিশ্বর ইউনিয়ন, উত্তরে কালিকচ্ছ ইউনিয়ন, পূর্বে নোয়াগাঁও ইউনিয়ন, দক্ষিণ-পূর্বে ব্রাহ্মণবাড়িয়া সদর উপজেলার মজলিশপুর ইউনিয়ন এবং দক্ষিণে ব্রাহ্মণবাড়িয়া সদর উপজেলার বুধল ইউনিয়ন অবস্থিত।
প্রশাসনিক কাঠামো
সরাইল সদর ইউনিয়ন সরাইল উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সরাইল থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
শিক্ষা ব্যবস্থা
২০১১ সালের আদমশুমারি অনুসারে সরাইল সদর ইউনিয়নের সাক্ষরতার হার ৫০.৭%।
শিক্ষা প্রতিষ্ঠান
সরকারী প্রাথমিক বিদ্যালয়-৮১টি
বেসরকারী প্রাথমিক বিদ্যালয়-৪৩টি
কিন্ডারগার্টেন-০৮টি
উচ্চ বিদ্যালয় সংলগ্ন প্রাথমিক বিদ্যালয়-০১টি
এবতেদায়ী মাদ্রাসা-০৪টি
দাখিল মাদ্রাসা-০২টি
উচ্চ বিদ্যালয়-১৫টি
নিম্ন মাধ্যমিক বিদ্যালয়-০৬টি
মহাবিদ্যালয়-০২টি
কমিউনিটি বিদ্যালয়-০৮টি
বয়স্ক প্রকল্পের আনন্দ স্কুল-৭৮টি
ক্লাস্টার-০৬টি
যোগাযোগ ব্যবস্থা
পাকা রাস্তাঃ সওজ=২৪ কি.মি., এলজিইডি-১০.৫০কি.মি.
আধা পাকা রাস্তাঃ সওজ=৬.০০কি.মি., এলজিইডি-৭৫কি.মি.।
দর্শনীয় স্থান
দক্ষিণ আরিফাইল মসজিদ ও জোড়া কবর, সরাইল, বিপ্লবী নেতা উল্লাস দত্তের বাড়ি, কালিকচ্ছ, কালিকচ্ছ মোঘল আমলের মসজিদ, হাটখোলা মসজিদ বা আফান নেছার মসজিদ, হিন্দু সম্প্রদায়ের তীর্থ স্থান অরুয়াইলের মোহনলাল জিউর আখড়া, চুন্টা অবিনাশ সেনের পরিত্যক্ত প্রসাদ, ঢাকা-সিলেট মহাসড়কের পাশে বারিউড়ায় অবস্থিত ঐতিহাসিক হাতির পুল, শাহবাজপুরে কয়েকশত বৎসরের পুরনো জোড়া মঠ এবং শাহবাজপুর গ্রামে অবস্থিত দেওয়ান শাহবাজ এর ঐতিহাসিক কুপ (কুয়া), ধর্মতীর্থ গ্রামের উত্তরে নয়নাভিরাম প্রাকৃতিক দৃশ্য (ধরমতীঘাট) বর্ষাকালে অসংখ্য পর্যটক এ দৃশ্য দেখতে আসে, বাসুদেব মুর্তি, আনন্দময়ী কালি মুর্তি, সরাইল, চুন্টার জমিদার অবিনাশ সেনের পরিত্যক্ত প্রাসাদ। তাছাড়া সরাইলের বিখ্যাত গ্রে-হাউন্ড কুকুর ও সরাইলের হাঁচলি মোরগ বেশ প্রসিদ্ধ।
বাংলাদেশ টেক্সটাইল মিলস অ্যাসোসিয়েশন
ইতিহাস
এই সমিতি ১৯৮৩ সালে প্রতিষ্ঠিত হয় এবং ১৯৯৪ সালের কোম্পানী আইনানুসারে রেজিস্টার অব জয়েন্ট স্টক কোম্পানিজ এন্ড ফার্মস্‌-এ অলাভজনক প্রতিষ্ঠান হিসেবে নিবন্ধিত হয়। এটি, দুই বছর মেয়াদে নির্বাচিত ২৭ জন সদস্যবিশিষ্ট একটি পরিচালক পর্ষদ দ্বারা পরিচালিত হয়। যেখানে একজন সভাপতি ও ৩ জন সহ-সভাপতি থাকেন। বাংলাদেশে বস্ত্রকল আমদানির জন্য এর সার্টিফিকেট নিতে হয়। বাংলাদেশ নিটওয়্যার ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশন (বিকেএমইএ) এবং বাংলাদেশ পোশাক প্রস্তুতকারক ও রপ্তানিকারক সমিতি (বিজিএমইএ)-সহ এটি বাংলাদেশের পোশাক শিল্পের প্রতিনিধিত্ব করে। এটি বস্ত্র ও পাট মন্ত্রণালয়ের সাথে যৌথভাবে জাতীয় বস্ত্র প্রকৌশল ও গবেষণা ইনস্টিটিউট প্রতিষ্ঠা করেছে।
কার্যক্রম
এটি বেসরকারী খাতের অধীনে দেশের সুতা, সুতা প্রস্তুতকারক এবং টেক্সটাইল প্রোডাক্ট প্রসেসর মিলের প্রতিনিধিত্বকারী জাতীয় বাণিজ্য সংস্থা।
পরিচালনা পর্ষদ
২৭ জন সদস্যের সমন্বয়ে এর পরিচালনা পর্ষদ গঠিত
আন্দ্রে রাজিন (স্প্রিন্টার)
আন্দ্রে ভ্যাসিলিভিচ রাজিন (Андрей Васильевич Разин; জন্ম ১৯ সেপ্টেম্বর ১৯৬২) একজন সোভিয়েত স্প্রিন্টার। তিনি ১৯৮৮ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
কোভিড-১৯ এর বৈশ্বিক মহামারীতে জাতীয় প্রতিক্রিয়া
থাম্ব|কোডিড-১৯ কীভাবে ছড়িয়ে পড়ে এবং এর উপর বিচ্ছিন্নতার প্রভাব প্রদর্শন করে তা চিত্রণ। কোভিড-১৯ পৃথিবীব্যাপি ভিন্নতা করা হয়েছে, এবং যেমন সংবরণ ব্যবস্থা অন্তর্ভুক্ত করেছেন লকডাউন, কোয়ারেন্টাইন এবং কারফিউ। ১ জুন ২০২০, ৬.১৫ মিলিয়ন এরও বেশি কোভিড -১৯ এর  কেস ১৮৮ টিরও বেশি দেশ ও অঞ্চলগুলিতে প্রকাশিত হয়েছে, যার ফলস্বরূপ ৩৭১,০০০ এরও বেশি লোক মারা গেছে। ২.৬৩ এরও বেশি   মানুষ ভাইরাস থেকে পুনরুদ্ধার হয়েছে। নিশ্চিত হওয়া মামলার ক্ষেত্রে সবচেয়ে বেশি ক্ষতিগ্রস্ত দেশ হ'ল মার্কিন যুক্তরাষ্ট্র, স্পেন, ইতালি, ফ্রান্স, জার্মানি, যুক্তরাজ্য, তুরস্ক এবং চীন।
ওয়াশিংটন সুন্দর
ওয়াশিংটন সুন্দর (வாசிங்டன் சுந்தர்) ভারতে জন্মগ্রহণকারী ক্রিকেটার। ডানহাতি ব্যাটসম্যান ও ডানহাতি অফ-ব্রেক বোলার হিসেবে ভারতীয় দলে খেলে থাকেন।
ব্যক্তিগত জীবন
অশ্বিনের মতো ওয়াশিংটনও উঠে এসেছেন তামিলনাড়ু থেকে। তার বাবা এম সুন্দর নিজেও সাবেক ক্রিকেটার। তামিলনাড়ুতে থাকতে তাঁদের প্রতিবেশী ছিলেন পি ডি ওয়াশিংটন নামে সামরিক বাহিনীর এক সাবেক কর্মকর্তা। তিনি ওয়াশিংটনের বাবাকে খেলার জন্য প্রয়োজনীয় সরঞ্জাম কিনে দিতেন, ক্রিকেট খুব ভালোবাসতেন। পি ডি ওয়াশিংটনের প্রতি এই শ্রদ্ধা থেকেই এম সুন্দর নিজের ছেলের নাম রেখেছিলেন ওয়াশিংটন। এ জন্যই তার নামটা এমন।
রে লিসনার
রে লিসনার (১০ জানুয়ারি, ১৯০৩ - ২৮ এপ্রিল, ১৯৪৪) হলেন একজন আমেরিকান চলচ্চিত্র নির্মাতা। যিনি নীরব যুগের শেষের দিকে সাউন্ড চলচ্চিত্রের শুরুতে কাজ করেছিলেন। তিনি হার্বার্ট ব্রেইন, চার্লস ভিদর, জর্জ আর্চেনবাড এবং অটো ব্রোয়ারের মতো পরিচালকদের সাথে সহকারী-পরিচালক হিসেবে কাজ করেন। এস পরিচালকদের সান্নিধ্যে তার পুরো কর্মজীবন সহকারী পরিচালক হিসাবে কাটিয়েছেন।
জীবন ও কর্ম
লিসনার ১৯০৩ সালে নিউইয়র্ক শহরে জন্মগ্রহণ করেন, ১৯২৬ নীরব ক্লাসিক দ্য গ্রেট গ্যাটসবি চলচ্চিত্রের মাধ্যমে তিনি তার কর্মজীবন শুরু করেন, এর আগে তিনি চলচ্চিত্র নির্মাণে হার্বার্ট ব্রেইনের সহকারী ছিলেন। তিনি বারেনের সাথে অন্যান্য পরিচালকের তুলনায় কিছুটা বেশি কাজ করেন, ১২টি  চলচ্চিত্রে তার সাথে সহযোগিতা করেন। লিসনারের অন্য কয়েকটি উল্লেখযোগ্য চলচ্চিত্র ছিল: ১৯২৬ সালে  ভিউ গেস্ট (আবার বেনননের সাথে); রাইফিং ডাউন টু রিও, প্রথম ছবি দ্য আংজার রজার্স এবং ফ্রেড অষ্টায়ার ; এবং দ্য গে ডিভোর্সি, আবার Asসaire এবং রজার্স সঙ্গে।
চলচ্চিত্রের তালিকা
( এএফআই এর ডাটাবেসের ভিত্তিতে )
চেলিয়াবিন্‌স্ক
চেলিয়াবিন্‌স্ক (Челя́бинск) দক্ষিণ-পশ্চিম সাইবেরীয় রাশিয়াতে, মিয়াস নদীর তীরে, উরাল পর্বতমালার পূর্ব পাদদেশে অবস্থিত একটি শহর। এটি চেলিয়াবিন্‌স্ক ওবলাস্তের প্রশাসনিক কেন্দ্র। শহরটি আন্তঃসাইবেরীয় রেলপথের উপর একটি সমৃদ্ধ কয়লা খনি অঞ্চলে অবস্থিত এবং রাশিয়ার অন্যতম প্রধান শিল্পকেন্দ্র। এখানে লোহা ও ইস্পাত, ট্রাক্টর ও অন্যান্য কৃষি যন্ত্রপাতি, বিমান এবং রাসায়নিক দ্রব্য উৎপাদনের কারখানা আছে। ১৭৩৬ সালে রুশ সাম্রাজ্যের সীমানাবর্তী দুর্গ শহর হিসেবে এটি প্রতিষ্ঠা করা হয়। ১৮৯০-এর দশকে এখানে ব্যাপকভাবে শিল্পায়ন শুরু হয়।
বর্তমানে এখানে প্রায় ১১ লক্ষ লোক বাস করেন।
বোডমিন মুর
বডমিন মুর (Goon Brenn : গুন ব্রেন ) উত্তর-পূর্ব কর্নওয়াল, ইংল্যান্ডের একটি গ্রানাইট মুরল্যান্ড। এটি আকারে এবং ভূতাত্ত্বিক ইতিহাসের কার্বোনিফেরাস সময়কালের। এর মধ্যে রয়েছে ব্রাউন উইলি, কর্নওয়ালের সর্বোচ্চ বিন্দু এবং রাফ টর, একটি সামান্য নিচু চূড়া। কর্নওয়ালের অনেক নদীর উৎস রয়েছে এখানে। এখানে নিওলিথিক যুগ থেকে বসবাস শুরু হয়েছে, যখন আদিম কৃষকরা গাছ পরিষ্কার করত এবং জমি চাষ করা শুরু করেছিল। তারা তাদের মেগালিথিক স্মৃতিস্তম্ভ, কুঁড়েঘরের বৃত্ত এবং কেয়ারন এবং ব্রোঞ্জ যুগের সংস্কৃতি যেটি অনুসরণ করে তা আরও কেয়ারন এবং আরও পাথরের বৃত্ত এবং পাথরের সারি ছেড়ে চলে গেছে। মধ্যযুগীয় এবং আধুনিক সময়ে, প্রায় সমস্ত বন, (কর্নিশ নাম গুন ব্রেন মানে কাঠের মুর), বিলুপ্ত হয়ে গিয়েছিল এবং পশুপালন প্রাধান্য পেয়েছিল
বডমিন মুর নামটি তুলনামূলকভাবে সাম্প্রতিক। 28 নভেম্বর 1812 এর রয়্যাল কর্নওয়াল গেজেটে একটি প্রাথমিক উল্লেখ রয়েছে। উচ্চভূমি অঞ্চলটি পূর্বে ফোওয়ে নদীর নাম অনুসারে ফোওয়ে মুর নামে পরিচিত ছিল, যা এর মধ্যে উঠেছিল।
রেক্টাস অ্যাবডোমিনিস
রেক্টাস অ্যাবডোমিনিস ,যা চলতি ভাষায় "অ্যাবস" নামেও পরিচিত,মানবদেহের পাশাপাশি কিছু সংখ্যক স্তন্যপায়ী প্রাণীদের উদরের সম্মুখভাগের দুইপাশে লম্বালম্বিভাবে অবস্থিত একধরনের পেশি। লিনিয়া অ্যালবা (যোজক কলার ব্যান্ড) দিয়ে রেক্টাস অ্যাবডোমিনিসকে সমান্তরালভাবে ভাগ করা আছে। এটি নিচের দিকের পিউবিক সিম্ফাইসিস,পিউবিক ক্রেস্ট এবং পিউবিক টিউবার্কল থেকে উপরের জিফয়েড প্রসেস এবং ৫ম-৭ম পর্শুকার তরুণাস্থি পর্যন্ত বিস্তৃত।
পেশল প্রতিচ্ছেদ( tendinous intersections);যোজক কলার তিনটি ব্যান্ড যা রেক্টাস অ্যাবডোমিনিসকে আড়াআড়িভাবে আটটি ভাগে ভাগ করে।সুস্বাস্থ্যসম্পন্ন অ্যাথলেটদের শরীরে নাভির উপরের বাম এবং ডান পাশের তিনটি করে ভাগ বাহ্যিকভাবে স্পষ্ট বুঝা যায় ,যাকে সাধারণভাবে  সিক্স-প্যাক বলে।
গঠন
রেক্টাস অ্যাবডোমিনিস লম্বা, সমতল পেশি, যা উদরের সামনের সমগ্র জায়গা জুড়ে বিস্তৃত থাকে এবং এর বিপরীত পাশের পেশি থেকে লিনিয়া অ্যালবা দ্বারা পৃথক থাকে।
রক্তের যোগান
রেক্টাস অ্যাবডোমিনিসের রক্ত যোগানের কতিপয় উৎস আছে।রিকন্সট্রাক্টিভ সার্জারির ভাষায় “Mathes ও Nehai” ।টাইপ III পেশির তিনটি বিস্তার প্রভাবকারি পেডিকল আছে। প্রথমত,ইনফেরিয়র এপিগ্যাস্ট্রিক ধমনী এবং শিরা যা রেক্টাস অ্যাবডোমিনিসের পশ্চাৎ পৃষ্ঠদেশের উপর দিয়ে যায়,আরকুয়েট রেখা দিয়ে রেক্টাস আবরণীতে (Fascia) প্রবেশ করে এবং পেশির নিচের অংশে রক্ত সরবরাহ করে। দ্বিতীয়ত,ইন্টার্নাল থোরাসিক ধমনী এর শেষ শাখা সুপেরিয়র এপিগ্যাস্ট্রিক ধমনী পেশির উপরের অংশে রক্ত সরবরাহ করে। তৃতীয়ত,নিম্নের ৬টি ইন্টার্কোস্টাল ধমনীএর অসংখ্য ক্ষুদ্র শাখা অবশিষ্ট রক্তের যোগান দেয়।
কাজ
রেক্টাস অ্যাবডোমিনিস একটি গুরুত্বপূর্ণ অবস্থান নির্ণয়কারী পেশি।এটি তথাকথিত সিট-আপ এর জন্য লাম্বার স্পাইন সংকোচনকারী পেশি।পাঁজর উপরে তোলা হয় যখন শ্রোণীদেশ নির্দিষ্ট থাকে,কিংবা শ্রোণীদেশ উপরে তোলা হয় যখন পাঁজর নির্দিষ্ট থাকে অথবা উভয়েই একই সাথে সংকোচন করা হয়,কোনটিই নির্দিষ্ট না রেখে।
রেক্টাস অ্যাবডোমিনিস শ্বাস-প্রশ্বাসের সাথে গভীরভাবে জড়িত।এটি অভ্যন্তরীণ অঙ্গ-প্রত্যঙ্গকে রক্ষা করে এবং ভারোত্তলন কিংবা জোরপূর্বক মলত্যাগ অথবা শিশু জন্মের সময় আন্তঃউদরীয় চাপ বজায় রাখে।
ক্লিনিক্যাল গুরুত্ব
কোন পেশির ইনজুরি হলে অ্যাবডোমিনাল স্ট্রেইন হয়।এটি হলে পেশিতন্তু ছিড়ে যেতে পারে।
বাংলাদেশ এয়ার শো
বাংলাদেশ এয়ার শো বাংলাদেশে অনুষ্ঠিত হতে যাওয়া একটি এয়ার শো। এটি বাংলাদেশ বিমানবাহিনী পরিচালনা করবে এবং কক্সবাজারে অনুষ্ঠিত হবে। এটিই হবে বাংলাদেশের প্রথম আন্তর্জাতিক এয়ার শো।
ইতিহাস
গণপ্রজাতন্ত্রী বাংলাদেশ সরকার স্বাধীনতার সুবর্ণ জয়ন্তী উদ্‌যাপন করতে যাচ্ছে। উপলক্ষটি স্মরণীয় করে রাখতে, বাংলাদেশ বিমান বাহিনী ২০২২ সালের ফেব্রুয়ারির শুরুতে কক্সবাজারের বাংলাদেশ বিমান বাহিনী ঘাঁটি শেখ হাসিনাতে বাংলাদেশ এয়ার শো ২০২২ আয়োজন করবে। এটিই হবে বাংলাদেশে আয়োজন করা প্রথম আন্তর্জাতিক এয়ার শো।
বাংলাদেশ এয়ার শো-২০২২ এর ওয়েবপেজ উদ্বোধন করা হয় ১২ নভেম্বর ২০২০ সালে,ওয়েবপেজ লাঞ্চিং অনুষ্ঠান বৃহস্পতিবার বিএএফ ফ্যালকন হল, তেজগাঁও, ঢাকায় অনুষ্ঠিত হয়। বাংলাদেশ বিমান বাহিনী প্রধান এয়ার চীফ মার্শাল মাসিহুজ্জামান সেরনিয়াবাত প্রধান অতিথি হিসেবে উপস্থিত থেকে পেজটি উদ্বোধন করেন।
নোয়াগাঁও ইউনিয়ন, সরাইল
নোয়াগাঁও বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি ইউনিয়ন।
আয়তন
নোয়াগাঁও ইউনিয়নের আয়তন ৬,৭৬৭ একর (২৭.৩৯ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুসারে নোয়াগাঁও ইউনিয়নের মোট জনসংখ্যা ৩৭,৮৬৩ জন। এর মধ্যে পুরুষ ১৮,৪৬১ জন এবং মহিলা ১৯,৪০২ জন। মোট পরিবার ৬,৮৫৬টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৮৩ জন।
অবস্থান ও সীমানা
সরাইল উপজেলার মধ্যাংশে নোয়াগাঁও ইউনিয়নের অবস্থান। এ ইউনিয়নের পশ্চিমে কালিকচ্ছ ইউনিয়ন ও সরাইল সদর ইউনিয়ন, দক্ষিণে ব্রাহ্মণবাড়িয়া সদর উপজেলার মজলিশপুর ইউনিয়ন, দক্ষিণ-পূর্বে শাহবাজপুর ইউনিয়ন, পূর্বে শাহজাদাপুর ইউনিয়ন ও নাসিরনগর উপজেলার গোকর্ণ ইউনিয়ন এবং উত্তরে নাসিরনগর উপজেলার কুণ্ডা ইউনিয়ন অবস্থিত।
প্রশাসনিক কাঠামো
নোয়াগাঁও ইউনিয়ন সরাইল উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সরাইল থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
শিক্ষা ব্যবস্থা
২০১১ সালের আদমশুমারি অনুসারে নোয়াগাঁও ইউনিয়নের সাক্ষরতার হার ৩৬.৯%।
হেলেনার যুদ্ধ
হেলেনার যুদ্ধ ১৮৬৩ খ্রিষ্টাব্দের ৪ঠা জুলাই আমেরিকান গৃহযুদ্ধের সময়ে আর্কানসের হেলেনা শহরের নিকটে সংঘটিত হয়েছিল। ইউনিয়ন সৈন্যরা ১৮৬২ খ্রিষ্টাব্দের জুলাই মাসে শহরটি দখল করেছিল, এবং এটিকে অভিযান পরিচালনার ঘাঁটি হিসাবে ব্যবহার করেছিল। লেফটেন্যান্ট জেনারেল থিওফিলাস হোমসের নেতৃত্বে ৭,৫০০ জনেরও বেশি কনফেডারেট সৈন্য মিসিসিপির ভিক্সবার্গে অবরুদ্ধ কনফেডারেট সেনাবাহিনীর উপর চাপ কিছুটা উপশম করার আশায় হেলেনা শহরকে নিয়ন্ত্রণে আনা করার চেষ্টা করেছিল। হেলেনা শহরটি মেজর জেনারেল বেঞ্জামিন প্রেন্টিসের নেতৃত্বে একটি দুর্গ ও চারটি ব্যাটারি পরিচালনা করে প্রায় ৪,১০০ জন ইউনিয়ন সৈন্য দ্বারা রক্ষা করা হয়েছিল।
দিবালোকে আক্রমণ করার জন্য থিওফিলাস এইচ. হোমসের আদেশের ভিন্ন ভিন্ন ব্যাখ্যার ফলে ব্রিগেডিয়ার জেনারেল জেমস এফ. ফ্যাগানের সৈন্যরা ব্যাটারি ডি-এর উপরে অসমর্থিত আক্রমণ করেছিল, এবং ইউনিয়ন কেন্দ্রের বিরুদ্ধে মেজর জেনারেল স্টার্লিং প্রাইস কর্তৃক আক্রমণ জেমস এফ. ফাগানের সৈন্যরা অনেকাংশে বিপর্যস্ত হওয়ার পরে করা হয়েছিল। উত্তরে, ব্রিগেডিয়ার জেনারেল জন এস. মারমাডিউক ও লুসিয়াস এম. ওয়াকারের নেতৃত্বে কনফেডারেট অশ্বারোহী বাহিনী যুদ্ধে ব্যর্থ হয়েছিল এবং সামান্যই সফলতা লাভ করেছিল। আক্রমণটি ব্যর্থ হয়েছিল, এবং ভিক্সবার্গে কনফেডারেট সেনাবাহিনী একই ভাবে অবরুদ্ধ অবস্থায় ছিল। বছরের শেষের দিকে, ইউনিয়ন সৈন্যরা সফল অভিযানের মাধ্যমে আর্কানস'-এর লিটল রক দখল করার জন্য হেলেনা শহরকে একটি কৌশলগত ঘাঁটি হিসাবে ব্যবহার করেছিল।
প্রেক্ষাপট
দক্ষিণ ক্যারোলাইনা রাজ্য ১৮৬০ খ্রিস্টাব্দের ডিসেম্বর মাসে যুক্তরাষ্ট্রীয় সরকারের সঙ্গে বিভিন্ন মতবিরোধের ফলে মার্কিন যুক্তরাষ্ট্র থেকে বিচ্ছিন্ন হয়েছিল, মতবিরোধের কারণসমূহের মধ্যে অন্যতম প্রধান ছিল দাসপ্রথা। আরও সুদূর দক্ষিণের রাজ্যসমূহ পরের বছরের শুরুতে বিচ্ছিন্ন হয়ে কনফেডারেট স্টেটস অব আমেরিকা গঠন করেছিল। গৃহযুদ্ধ ১২ই এপ্রিল শুরু হয়েছিল, যখন কনফেডারেট সৈন্যরা ফোর্ট সামটারে বোমাবর্ষণ করেছিল। যখন যুক্তরাষ্ট্রের নবনির্বাচিত রাষ্ট্রপতি আব্রাহাম লিংকন বিদ্রোহ দমন করার জন্য ৭৫,০০০ জন স্বেচ্ছাসেবকদের আহ্বান জানিয়েছিলেন, তখন এটি দক্ষিণাঞ্চলীয় রাজ্য আর্কানস'-এর জন্য অনুঘটক হিসাবে প্রমাণিত হয়েছিল ও কনফেডারেসিতে যোগদান করেছিল। মিসৌরির উত্তরে ১৮৬১ খ্রিস্টাব্দে যুদ্ধ সংঘটিত হয়েছিল, কিন্তু কনফেডারেট বাহিনী ১৮৬২ খ্রিস্টাব্দের মার্চ মাসের শুরুতে উত্তর আর্কানস-এ পি রিজের যুদ্ধে পরাজিত হয়েছিল। ইউনিয়ন (মার্কিন যুক্তরাষ্ট্র) বাহিনী কর্তৃক এপ্রিল মাসের শেষের দিকে আর্কানসে চলে যাওয়া, রাজ্য রাজধানী লিটল রককে হুমকির মুখে ফেলা ও ১২ই জুলাই মিসিসিপি নদীর তীরবর্তী হেলেনা শহর দখল করার মধ্যমে পি রিজ-এ জয়লাভকে অনুসরণ করা হয়েছিল।
হেলেনাকে ১৮৬৩ খ্রিস্টাব্দের প্রথম দিকে নিজেদের নিয়ন্ত্রণে রাখার মধ্যমে ইউনিয়ন উল্লেখযোগ্য সুবিধা লাভ করেছিল, যেমন চলমান ভিক্সবার্গ অভিযানের জন্য একটি সরবরাহ ডিপো হিসাবে ব্যবহার করা, লিটল রকের বিরুদ্ধে ভবিষ্যত অগ্রগতির জন্য একটি সুবিন্যস্ত সামরিক কেন্দ্র প্রদান করা এবং উত্তর-পূর্ব আর্কানস'কে সুরক্ষিত করা। ইউনিয়ন সৈন্যরা মে মাসের শেষের দিকে ভিক্সবার্গের উপর প্রচণ্ড চাপ সৃষ্টি করেছিল, ফলে কনফেডারেট কর্তৃপক্ষ জেনারেল জোসেফ ই. জনস্টনকে একটি বার্তা পাঠায় যাতে পরামর্শ দেওয়া হয় যে ট্রান্স-মিসিসিপি বিভাগের বাহিনীকে ভিক্সবার্গের উপর চাপ কমানোর জন্য ব্যবহার করা হবে। হেলেনার উপর আক্রমণের একটি ধারণা ছিল। ট্রান্স-মিসিসিপিতে কনফেডারেট বাহিনীর কমান্ডার লেফটেন্যান্ট জেনারেল এডমন্ড কার্বি স্মিথ কর্তৃক জুন মাসে বার্তা প্রেরণ করা হয়েছিল, যেটি জনস্টনের নিকট পৌঁছেছিল, এবং ডিস্ট্রিক্ট অব আরকানসাসের কনফেডারেট কমান্ডার লেফটেন্যান্ট জেনারেল থিওফিলাস হোমসের নিকট হেলেনা আক্রমণ করা হবে কিনা সে সিদ্ধান্ত নেওয়ার দায়িত্ব অর্পণ করা হয়েছিল।
যুদ্ধ পূর্ববর্তী ঘটনাসমূহ
থিওফিলাস হোমস ৯ই জুন জানতে পারেন যে হেলেনায় ইউনিয়ন বাহিনীর প্রায় ৩,০০০ জন বা ৪,০০০ জনের সৈন্য বল রয়েছে, এবং আক্রমণ পরিত্যাগের সিদ্ধান্ত গ্রহণ করেছিলেন। তিনি ভেবেছিলেন আক্রমণটি খুব ব্যয়বহুল হবে এবং পরিবর্তে ইউনিয়নের জাহাজ চলাচলকে বাধা দেওয়ার জন্য মিসিসিপি নদীর তীরে একটি আর্টিলারি ব্যাটারি স্থাপনের পরামর্শ দিয়েছিলেন। কনফেডারেট অশ্বারোহী ১৪ই বাহিনী যখন হেলেনার সৈন্যদল (গ্যারিসন) দুর্বল হয়ে যাওয়ার খবর দেয় তখন থিওফিলাস হোমসের অস্থিরতা শেষ হয়। তিনি জ্যাকসনপোর্টের দিকে অগ্রসর হতে শুরু করেন এবং মেজর জেনারেল স্টার্লিং প্রাইস ও ব্রিগেডিয়ার জেনারেল জন এস. মারমাডিউকের সঙ্গে ১৮ই জুন দেখা করেছিলেন। সেখানে তারা হেলেনার বিরুদ্ধে কনফেডারেট বাহিনীকে কোণঠাসা করার একটি পরিকল্পনা তৈরি করেন, যদিও থিওফিলাস হোমস তখনও প্রস্তাবিত আক্রমণ সম্পর্কে ভয়াতুর ছিলেন, কারণ তিনি উদ্বিগ্ন ছিলেন যে এটি ব্যর্থ হতে পারে। তিনি সাধারণ জনগণের কাছে অনেক বেশি জনপ্রিয় স্টার্লিং প্রাইসের সঙ্গে একটি চুক্তি করেছিলেন, চুক্তি অনুযায়ী ব্যর্থতার ক্ষেত্রে স্টার্লিং প্রাইস প্রকাশ্যে আক্রমণের সিদ্ধান্তকে সমর্থন করতে বাধ্য ছিলেন।
পরিকল্পনাটি স্টার্লিং প্রাইসের জন্য ডাকা হয়েছিল, পরিকল্পনা অনুযায়ী নির্ধারিত হয় যে মারমাডিউকের ১,৭৫০ অশ্বারোহীর পাশাপাশি স্টার্লিং প্রাইস তার ৩,০৯৫ জন পদাতিক সৈন্য সহ ২২শে জুন জ্যাকসনপোর্ট থেকে কটন প্ল্যান্টে যাবে; ব্রিগেডিয়ার জেনারেল জেমস এফ. ফ্যাগানের নেতৃত্বে ১,৩৩৯ জনের পদাতিক বাহিনী লিটল রক থেকে ক্ল্যারেন্ডনে চলে যাবে এবং ব্রিগেডিয়ার জেনারেল লুসিয়াস এম. ওয়াকার তার ১,৪৬২ জন অশ্বারোহীর সঙ্গে হেলেনার উপরে নজর রাখবে। হোমস আক্রমণের সঙ্গে থাকবেন। হোমস ২২শে জুন পরিকল্পনাটি সংশোধন করেন, প্রাইসকে কটন প্ল্যান্টের পরিবর্তে সুইজারস নামে পরিচিত একটি স্থানে মনোনিবেশ করার নির্দেশ দেন। বৃষ্টি ও অধিক উচ্চার জল স্রোত প্রাইসের প্রচেষ্টাকে ধীর করে দেয়, এবং পদাতিক বাহিনী ক্যাশে নদী পার হতে বিলম্ব করেছিল, যদিও মারমাডিউকের লোকেরা সময়মতো সুইজারে পৌঁছেছিল। জলাভূমির মধ্য দিয়ে চলাচলের ফলে অনেক সহগামী প্রাণীর মৃত্যু ও ওয়াগনের ক্ষতি হয়েছিল। হোমস ও ফ্যাগান ২৬শে জুন ক্ল্যারেন্ডনে পৌঁছান। সেখানে হোমস আরও একবার যুদ্ধের জন্য আদেশ প্রদান করেন, আদেশ অনুযায়ী ওয়াকার হেলেনার কাছে ফ্যাগানের গতিবিধিতে নজর রাখেন, অন্যদিকে প্রাইস সুইজারস থেকে হেলেনার দিকে এগিয়ে যান। ভূখণ্ড ও আবহাওয়ার কারণে প্রাইসের অগ্রগতি মন্থর হতে থাকে, যা হোমসের বিরক্তির কারণ ছিল, যিনি প্রকৃতরূপে বিশ্বাস করতেন যে বিলম্বের ফলে যুদ্ধে আশ্চর্যরকমের কোনও অবশিষ্ট সম্ভাবনা হাতছাড়া হয়েছিল। কনফেডারেট কলাম অবশেষে ৩রা জুলাই একত্রিত হয়েছিল এবং সেই দিন হেলেনার দিকে চূড়ান্ত অভিযান শুরু হয়েছিল। সামগ্রিকভাবে, কনফেডারেটদের ৭,৬৪৬ জন সৈন্য ছিল।
থাম্ব|বাম|alt=Map of the battlefield, including troop positions. The Union lines form a ring around the city of Helena, with their backs to the Mississippi River. কনফেডারেট সৈন্যরা একাধিক কোণ থেকে আক্রমণ করে|হেলেনায় সৈন্যদের অবস্থানের মানচিত্র
ফলাফল
থিওফিলাস হোমস যুদ্ধে তার দলের ৭,৬৪৬ জনের মধ্যে ১,৬৩৬ জনকে হারিয়েছিলেন; যাদের মধ্যে ১৭৩ জন নিহত, ৬৮৭ জন আহত ও ৭৭৬ জন নিখোঁজ হয়েছিল। বেঞ্জামিন প্রেন্টিস ১,১০০ জনেরও বেশি কনফেডারেট সৈন্যকে বন্দী করার দাবি করেছিলেন, এবং জানান যে ইউনিয়ন সৈন্যদের দ্বারা ৩০০ জনেরও বেশি মৃত কনফেডারেট সৈন্যকে সমাধিস্থ করা হয়েছিল। কনফেডারেটের প্রায় সমস্ত ক্ষতি ফ্যাগান, পার্সনস ও ম্যাকরের ব্রিগেডে হয়েছিল, যারা তাদের হামলাকারী বাহিনীর ৩২ শতাংশকে হতাহত হিসাবে উল্লেখ করেছিল। ওয়াকার মাত্র ১২ জনকে হারিয়েছিলেন; ইতিহাসবিদ মার্ক ক্রাইস্ট স্বল্প মৃত্যুর কারণ হিসাবে ওয়াকার বাহিনীর দ্বারা আক্রমণের দুর্বলতাকে চিহ্নিত করেছেন। মার্ক ক্রাইস্টের মতে, প্রেন্টিস যুদ্ধে তার দলের ৪,১২৯ জনের মধ্যে ২২০ জনকে হারিয়েছিলেন; যাদের মধ্যে ৫৭ জন নিহত, ১২৭ জন আহত ও ৩৬ জন নিখোঁজ হয়েছিল। ইতিহাসবিদ এড বেয়ারস ইউনিয়ন বাহিনীর ক্ষতির পরিমাণ হিসাবে প্রতিবেদনে ৫৭ জন নিহত, ১৪৬ জন আহত ও ৩৬ জন নিখোঁজ হওয়ার কথা উল্লেখ করেন, এবং ঐতিহাসিক টমাস ডব্লিউ. কাটারও এড বিয়ারসের মতো একই পরিসংখ্যান প্রদান করেছেন। ৩৩তম আইওয়া ও ৩৩তম মিসৌরির মধ্যে হতাহতের সংখ্যা সবচেয়ে বেশি ছিল, অপরদিকে দ্বিতীয় আর্কানস ইনফ্যান্ট্রি রেজিমেন্ট (আফ্রিকান বংশোদ্ভূত) যুদ্ধের সময় আর্কানসে আফ্রিকান-আমেরিকান সৈন্যদের দ্বারা যুদ্ধের প্রথম ক্ষয়ক্ষতির সম্মুখীন হয়েছিল। ইউনিটটি যুদ্ধের সময়ে অসম্পন্নভাবে গঠিত ও দুর্বলভাবে প্রশিক্ষিত ছিল, তাই এটিকে এমন একটি এলাকায় মোতায়েন করা হয়েছিল যেখানে সরাসরি যুদ্ধে জড়িত হওয়ার সম্ভাবনা ছিল না। থিওফিলাস হোমস ম্যাক্রেইকে "শত্রুর সামনে দুর্ব্যবহার" করার জন্য অভিযুক্ত করেন এবং তার প্রতিবেদনে ব্যর্থতার জন্য ম্যাক্রেইকে দায়ী করেন, কিন্তু পরবর্তী কোর্ট মার্শাল দ্বারা ম্যাক্রেইকে অভিযোগ থেকে মুক্তি দেওয়া হয়েছিল। এই যুদ্ধটি হোমস ও প্রাইসের মধ্যেকার ইতিবাচক সম্পর্ককেও নষ্ট করে দিয়েছিল, পূর্ববর্তীরা বিশ্বাস করেন যে পরবর্তীতে ফ্যাগানকে শক্তিশালী করা উচিত ছিল। হোমস ও মারমাডিউক উভয়েই দায়িত্ব পালনে অবহেলার জন্য ওয়াকারকে অভিযুক্ত করেছিলেন।
টেট্রাহাইড্রোফিউরান
টেট্রাহাইড্রোফিউরান (Tetrahydrofuran বা THF বা টিএইচএফ বা অকসোলেন) একটি জৈব যৌগ যার রসায়নিক সংকেত (CH2)4O। যৌগটি হেটেরোসাইক্লিক যৌগ হিসাবে শ্রেণীবদ্ধ একটি বিশেষত চক্রীয় ইথার। এটি বর্ণহীন জলে-মিশ্রণযোগ্য কম সান্দ্রতার জৈব তরল। এটি মূলত পলিমারের পূর্ববর্তী হিসাবে ব্যবহৃত হয়।  মেরু নিকটবর্তী হওয়ায় এবং বিস্তৃত তরল পরিসীমা থাকায় টিএইচএফ একটি বহুমুখী দ্রাবক।
উৎপাদন
প্রতি বছর প্রায় ২০০,০০০ টন টেট্রাহাইড্রোফিউরান উৎপাদিত হয়। সর্বাধিক ব্যবহৃত শিল্প উৎপাদন প্রক্রিয়ায় অ্যাসিড-অনুঘটকের উপস্থিতিতে ১,৪-বিউটানিডিয়ল এর ডিহাইড্রেশন জড়িত।  অ্যাশল্যান্ড/আইএসপি এই রাসায়নিকটির অন্যতম বৃহৎ উৎপদক। পদ্ধতিটি ইথানল থেকে ডাইইথাইল ইথার উৎপাদনের অনুরূপ। অ্যাসিটাইলিন এর  ঘনীভবন থেকে উৎপন্ন ফর্মালডিহাইড এর পরে হাইড্রোজিনেশন থেকে উদ্ভূত হয় বিউটানিডিয়ল। টিএইচএফ উৎপাদনের জন্য ডুপন্ট যে পদ্ধতি উদ্ভাবন করেছে তাতে  এন-বিউটেন কে অশোধিত ম্যালিক অ্যানহাইড্রাইড এ জারণ করে তারপর অনুঘটকের উপস্থিতিতে হাইড্রোজিনেশন করা হয়। তৃতীয় প্রধান শিল্প উৎপাদনে এলয়অ্যাল অ্যালকোহল এর হাইড্রোফর্মাইলেশন এর পরে হাইড্রোজিনেশন করে উৎপাদন করা হয় ১,৪-বিউটানিডিয়ল।
পলিমারাইজেশন
শক্তিশালী অ্যাসিড এর উপস্থিতিতে টিএইচএফ একটি লিনিয়ার পলিমারে রূপান্তর করে যার নাম পলি (টেট্রামেথিলিন ইথার) গ্লাইকোল (পিটিএমইজি) এবং এটি পলিটেট্রামেথিলিন অক্সাইড (পিটিএমও) নামেও পরিচিত:
এই পলিমারটি প্রাথমিকভাবে ইলাস্টোমেরিক পলিইউরেথিন তন্তু স্প্যানডেক্স তৈরি করতে ব্যবহৃত হয়।
দ্রাবক হিসাবে
টিএইচএফের অন্যান্য প্রধান প্রয়োগ হ'ল পলিভিনাইল ক্লোরাইড (পিভিসি) এবং বার্নিশ এর জন্য শিল্প দ্রাবক হিসাবে ব্যবহার। এটি একটি এপ্রোটিক দ্রাবক যার ডাইইলেট্রিক ধ্রুবক ৭.৬। এটি একটি মধ্যপন্থী মেরু দ্রাবক এবং বহু রকমের ননপোলার এবং মেরু রাসায়নিক যৌগেকে দ্রবীভূত করতে পারে। টিএইচএফ জলে মিশ্রণযোগ্য এবং এটি কম তাপমাত্রায় জলের সাথে কঠিন ক্ল্যাথ্রেট হাইড্রেট কাঠামো তৈরি করতে পারে।
পুনর্নবীকরণযোগ্য রাসায়নিক এবং শর্করার জৈব জ্বালানীর সম্ভাব্য পূর্ববর্তী হিসাবে উদ্ভিদজ লিগনোসেলুলোজিক বায়োমাস এর তরলীকরণ ও বিভাজনে সহায়তা করার জন্য জলাবদ্ধ দ্রবণে টিএইচএফকে একটি মিশ্রণযোগ্য সহ-দ্রাবক হিসাবে অনুসন্ধান করা হয়েছে। জলীয় টিএইচএফ বায়োমাস থেকে গ্লাইক্যান এর হাইড্রোলাইসিস বৃদ্ধি করে এবং বায়োমাসের পূর্বব্যবস্থার জন্য উপযুক্ত দ্রাবক তৈরি করে সিংহভাগ বায়োমাস লিগিনিনকে দ্রবীভূত করে।
টিএইচএফ প্রায়ই পলিমার বিজ্ঞানে ব্যবহৃত হয়। যেমন জেল পারমেশন ক্রোমাটোগ্রাফি ব্যবহার করে আণবিক ভর নির্ধারণ করার আগে পলিমার দ্রবীভূত করার জন্য এর ব্যবহার করা যেতে পারে। টিএইচএফ পিভিসি দ্রবীভূত করে এবং তাই এটি পিভিসি আঠার প্রধান উপাদান। এটি পুরানো পিভিসি সিমেন্টের তরল হিসাবে ব্যবহার করা যেতে পারে এবং প্রায়ই শিল্পজাতভাবে ধাতব অংশে তৈলাক্তকরণ এ ব্যবহৃত হয়।
বিপরীত-পর্বের তরল ক্রোমাটোগ্রাফি এর জন্য সচল পর্যায়গুলির অংশ হিসাবে টিএইচএফ ব্যবহৃত হয়। এর মিথানল বা অ্যাকটোনাইট্রাইল এর চেয়ে এর বেশি শক্তির কথা শোনা থাকলেও এই দ্রাবক কম ব্যবহৃত হয়।
পিএলএ প্লাস্টিকে থ্রিডি মুদ্রণে টিএইচএফ দ্রাবক হিসাবে ব্যবহৃত হয়। থ্রিডি মুদ্রকে আটকে থাকা অংশগুলি পরিষ্কার করার জন্য পাশাপাশি বহিষ্কৃত রেখাগুলি মুছতে এবং পরিসমাপ্ত পণ্যে একটি উজ্জ্বল্য যোগ করার জন্য মুদ্রণ সমাপ্ত করার সময় এর ব্যবহার করা যেতে পারে। সম্প্রতি লিথিয়াম ধাতব ব্যাটারির সহ-দ্রাবক হিসাবে টিএইচএফ ব্যবহৃত হয় যা ধাতব আনোডকে স্থিতিশীল করতে সহায়তা করে।
কেঁদ ফিরকি
কেঁদ ফিরকি (বৈজ্ঞানিক নাম: Pedesta masuriensis (Moore)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।
আকার
কেঁদ ফিরকি এর প্রসারিত অবস্থায় ডানার আকার ৩০ -৩২ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত কেঁদ ফিরকি এর উপপ্রজাতি হল-
বিস্তার
ভারত (পশ্চিমবঙ্গ, সিকিম থেকে অরুণাচল প্রদেশ ও উত্তর-পূর্ব ভারত) নেপাল, ভুটান, বাংলাদেশ, মায়ানমার এর বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল গাঢ় বাদামি বা কালচে বাদামি ও সাদা অর্ধ-স্বচ্ছ দাগ-ছোপ যুক্ত।
সামনের ডানায় কোস্টার ঠিক নিচেই শীর্ষভাগের নিচে (সাব-এপিক্যাল অংশে) ৩ টি ছোট ছোপ সরলরৈখিক সারিতে গায়ে গায়ে অবস্থিত যাদের সবার উপরের ছোপটি ক্ষুদ্রতম। কোনো কোনো নমুনাতে সাব-এপিক্যাল ছোপ তিনটির সামান্য বাইরের দিকে পোস্ট-ডিসকাল অংশে অনুরূপ একটি ছোপ ছোপ লক্ষ্য করা যায়। ডিসকাল অংশে ডানার মধ্যভাগে কতগুলি (৪-৫ টি) বড় চওড়া ও লম্বাটে ছোপ স্তূপীকৃত ভাবে বর্তমান। উক্ত ছোপগুলির সেল- এর বহিঃপ্রান্তের লাগোয়া ছোপদুটি প্রায় চতুষ্কৌণিক ও তাদের নিচে মাঝারি ও বৃহত্তম ছোপদুটি অনেকটা শঙ্কু আকৃতির।
পিছনের ডানা গোলাকৃতি ও মধ্যভাগে একটি বা দুটি ছোট ছোপ পাশাপাশি দেখা যায়। উভয় ডানায় প্বার্শরোয়া বা সিলিয়া পর্যায়ক্রমে খয়েরি ও সাদা যদিও পিছনের ডানার সিলিয়াতে সাদার ভাগই অধিক।
ডানার নিম্নতল ফ্যাকাশে কালচে বাদামি ও উজ্জ্বল সোনালী হলুদ আঁশে ঘনভাবে ছাওয়া (বিশেষত পিছনের ডানায়)। ডানার উপরিতলের ছোপগুলি স্বচ্ছতার কারণে নিম্নতলে দৃশ্যমান। সামনের ডানার সাব-কোস্টাল ও এপিক্যাল অংশ ঘনভাবে উজ্জ্বল সোনালী হলুদ আঁশে ছাওয়া এবং মধ্যভাগ কালচে বাদামি। পিছনের ডানায় ঘন উজ্জ্বল সোনালী হলুদ আঁশের উপরে কতকগুলি অস্পষ্ট ডিসকাল ছোপ দেখা যায়।
শুঙ্গ সাদায় কালোয় ডোরাকাটা, শুঙ্গের শীর্ষে মুগুরাকৃতি অংশ (club) কালো ও ডগা কমলা। মাথা, বক্ষদেশ (thorax) ও উদর উপরিতলে ঘন বাদামি বা কালচে বাদামি ও ঈষদ নীলচে সাদা রোয়াযুক্ত এবং নিম্নতলে ফ্যাকাশে বাদামি।
আচরণ
প্রায় দুর্লভ দর্শন এই প্রজাতির উড়ান দ্রুত ও সল্পগামী; তবে অন্যান্য দ্রুতগামী স্কিপারদের তুলনায় দুর্বল। এরা ভূমির কাছাকাছি নিচ দিয়ে খানিকটা উড়েই আবার পছন্দের বসার জায়গায় অবস্থান করে। ভিজে মাটি, পাথরের ভিজে ছোপ, পাখির বিষ্ঠায় অবস্থান করে এদের খ্যাদরস আহরণ করতে দেখা যায়। এই প্রজাতি স্কিপারসুলভ আচরণে পিঠের উপর ডানা খাড়া করে রেখে বা ডানা অর্ধেক মেলে পাতায়, ডালে, মাটিতে বা পাথরে বসে রোদ পোহায় । এদের সাধারণত ফুলে বসতে দেখা যায় না ।জঙ্গলের পথে, নদী বা ঝর্ণার কিনারে এদের বিচরণ ও উড়ান চোখে পড়ে। তিলে ফিরকি প্রজাতির সাথে এদের অনেক স্বভাবগত সাদৃশ্য চোখে পড়ে।
মেধাস্বত্ব
thumb|168px|মেধাসত্ত্ব বা কপিরাইটের প্রতীক
বনগ্রাম ইউনিয়ন, কটিয়াদী
বনগ্রাম ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
মেধাস্বত্ব
মেধাস্বত্ব বা কপিরাইট বিভিন্ন রাষ্ট্রে বিদ্যমান একটি আইনি অধিকার, যাতে কোনও মৌলিক সৃষ্টিকর্মের মূল সৃষ্টিকর্তা ব্যতীত অন্য কোনও পক্ষ সেই সৃষ্টিকর্ম ব্যবহার করতে পারবে কি না কিংবা কোন্‌ শর্তে ব্যবহার করতে পারবে, সে ব্যাপারে সিদ্ধান্ত দেওয়ার ব্যাপারে ঐ মূল সৃষ্টিকর্তাকে একক ও অনন্য অধিকার প্রদান করা হয়। মেধাস্বত্ব সাধারণত একটি সীমিত মেয়াদের জন্য কার্যকর হয়। ঐ মেয়াদের পর কাজটি জনসাধারণের জন্য উন্মুক্ত ক্ষেত্রের বা জনক্ষেত্রের (পাবলিক ডোমেইনের) অন্তর্গত হয়ে যায়। মেধাস্বত্ব ছাড়াও আরেক ধরনের মেধা সম্পদ অধিকার বা স্বত্ব আছে, সেটি হল শিল্প সম্পত্তি স্বত্ব। এই অনন্য অধিকারগুলি পরম অধিকার নয়, বরং এগুলির সীমাবদ্ধতা ও ব্যতিক্রম আছে (যেমন, ন্যায্য ব্যবহার বা ফেয়ার ইউজ)।
বনগ্রাম ইউনিয়ন, কটিয়াদী
আয়তন, অবস্থান ও সীমানা
১৫ বর্গ কিলোমিটার আয়তন নিয়ে গঠিত এই ইউনিয়নটি কটিয়াদী উপজেলার সর্ব উত্তরে অবস্থিত, যার কারণে এর প্রশাসনিক নাম ১নং বনগ্রাম ইউনিয়ন। এর গ্রাম সংখ্যা ১৮ টি যার মধ্যে সবচেয়ে পশ্চিমে অবস্থিত পেড়াকান্দী গ্রাম যেটি একই সাথে কটিয়াদী উপজেলার ১ নং মৌজা। ইউনিয়নটির সীমানা পশ্চিম ও উত্তর দিক দিয়ে কিশোরগঞ্জ সদর উপজেলা এবং পাকুন্দিয়া উপজেলার সাথে সম্পৃক্ত, অন্য দুই দিক সহশ্রাম ধুলদিয়া ইউনিয়ন এবং আচমিতা ইউনিয়ন ও মুমুরদিয়া ইউনিয়নের সাথে যুক্ত।
উন্মুক্ত উপাত্ত
thumb|উন্মুক্ত উপাত্ত মানচিত্র
বনগ্রাম ইউনিয়ন, কটিয়াদী
শিক্ষা প্রতিষ্ঠানসমূহ
ইউনিয়নটিতে প্রাথমিক স্তরের শিক্ষা প্রতিষ্ঠানগুলোর মধ্যে সরকারি প্রাথমিক বিদ্যালয় রয়েছে ১০টি। নতুন জাতীয়করণকৃত প্রাথমিক বিদ্যালয় রয়েছে ৩টি এবং উচ্চ মাদ্রাসা সংযুক্ত প্রাথমিক মাদ্রাসা রয়েছে ৫টি। তাছাড়া কিন্টারগার্ডেন স্কুল ১২টি ব্রাক স্কুল ৩টি এভাবে সর্বমোট ৩৩টি প্রাথমিক স্তরের বিদ্যালয় রয়েছে। মাধ্যমিক পর্যায়ে, এমপিওভুক্ত মাদ্রাসা ৩টি এবং স্কুল ২টি। আর উচ্চমাধ্যমিক পর্যায়ে, একটি আলিম মাদরাসা ও একটি কলেজ রয়েছে।
মেধাস্বত্ব
বৌদ্ধিক বা মেধাভিত্তিক সৃষ্টিকর্মটি যদি কোনও গ্রন্থ হয়, তাহলে বাংলাতে তার মেধাস্বত্বকে বিশেষ একটি পরিভাষা "গ্রন্থস্বত্ব" দ্বারা নির্দেশ করা হয়। এছাড়া গ্রন্থ ব্যতীত অন্যান্য রচনার জন্য সাধারণভাবে "লেখস্বত্ব", "রচনাস্বত্ব", ইত্যাদি পরিভাষাও প্রচলিত।
বনগ্রাম ইউনিয়ন, কটিয়াদী
প্রাথমিক স্তরের শিক্ষা প্রতিষ্ঠানসমূহ
প্রাথমিক স্তরের উক্ত শিক্ষাপ্রতিষ্ঠানগুলো ছাড়াও ১২টি কিন্টারগার্ডেন এবং ৩টি ব্রাক স্কুল রয়েছে।
উন্মুক্ত উপাত্ত
উন্মুক্ত উপাত্ত বা ওপেন ডেটা হল এমন ধারণা, যেখানে কপিরাইট, পেটেন্ট বা নিয়ন্ত্রণের অন্যান্য প্রক্রিয়াগুলির অধিনে কোনও বিধিনিষেধ ছাড়াই কিছু উপাত্ত প্রত্যেকের জন্য ইচ্ছামতো ব্যবহার এবং পুনরায় প্রকাশের জন্য অবাধে উপলব্ধ করা উচিত বলে মনে করা হয়। উন্মুক্ত প্রবেশাধিকার উপাত্ত আন্দোলনের লক্ষ্যগুলি অন্যান্য "উন্মুক্ত (উৎস)" আন্দোলনের মতো, যেমন ওপেন-সোর্স সফটওয়্যার, হার্ডওয়্যার, ওপেন কন্টেন্ট, উন্মুক্ত শিক্ষা, উন্মুক্ত শিক্ষামূলক সম্পদ, উন্মুক্ত সরকার, উন্মুক্ত জ্ঞান, উন্মুক্ত প্রবেশাধিকারের মতো, উন্মুক্ত বিজ্ঞান এবং উন্মুক্ত ওয়েব। বিস্ময়করভাবে, উন্মুক্ত উপাত্ত আন্দোলনের প্রবৃদ্ধি বৌদ্ধিক সম্পত্তির অধিকার বৃদ্ধির সাথে সমান্তরাল। উন্মুক্ত উপাত্তের পিছনে দর্শন দীর্ঘকাল প্রতিষ্ঠিত হয়েছে (উদাহরণস্বরূপ, বিজ্ঞানের মার্টোনিয়ান ঐতিহ্যে), তবে "উন্মুক্ত উপাত্ত" বা ওপেন ডেটা শব্দটি সাম্প্রতিক, ইন্টারনেট এবং ওয়ার্ল্ড ওয়াইড ওয়েবের উত্থানের সাথে এবং বিশেষত Data.gov, Data.gov.uk এবং Data.gov.in-এর মতো উন্মুক্ত উপাত্তের সরকারি উদ্যোগ প্রবর্তনের সাথে-সাথে জনপ্রিয়তা অর্জন করেছে।
মেধাস্বত্ব
মেধাস্বত্ব কী
মেধাস্বত্বের ইংরেজি পরিভাষা "কপিরাইট" বলতে আক্ষরিক অর্থে কোন মৌলিক সৃষ্টির "অনুলিপি তৈরির অধিকার" বোঝায়। বেশিরভাগ ক্ষেত্রেই এই অধিকারগুলো সীমিত সময়ের জন্য সংরক্ষিত থাকে। মেধাস্বত্ব বা কপিরাইটের আন্তর্জাতিক চিহ্ন হল © (এতে ইংরেজি Copyright শব্দের আদ্যক্ষর C-কে একটি বৃত্তের ভেতরে স্থাপন করা হয়েছে), এবং কিছু কিছু স্থানে বা আইনের এখতিয়ারে এটার বিকল্প হিসেবে (c) বা (C) লেখা হয়।
বনগ্রাম ইউনিয়ন, কটিয়াদী
মাধ্যমিক স্তরের শিক্ষা প্রতিষ্ঠানসমূহ
এমপিওভুক্ত মাদ্রাসা ৩টি এবং উচ্চ বিদ্যালয় রয়েছে ২টি। নিচের তালিকায় এগুলো উল্লেখ করা হয়েছে-
মেধাস্বত্ব
মেধাস্বত্ব কী
সৃষ্টিশীল, বুদ্ধিবৃত্তিক কিংবা শিল্পের বিভিন্ন প্রকার কাজের একটা বিরাট পরিব্যাপ্তিতে মেধাস্বত্ব থাকতে পারে বা হওয়া সম্ভব। কবিতা, অভিসন্দর্ভ, নাটক এবং অন্যান্য সাহিত্যকর্ম, চলচ্চিত্র, নৃত্যবিন্যাস (নাচ, ব্যালে ইত্যাদি), সঙ্গীত রচনা, ধারণকৃত শব্দ, চিত্রকর্ম, অঙ্কন, মূর্তি বা প্রতিকৃতি, আলোকচিত্র, সফটওয়্যার, বেতার ও টেলিভিশনের সরাসরি ও অন্যান্য সম্প্রচার, এবং কিছু কিছু এখতিয়ারে শিল্প-নকশা (ইন্ডাস্ট্রিয়াল ডিজাইন) এর অন্তর্গত।
আকোংকাগুয়া পর্বত
আকোংকাগুয়া (Aconcagua, আ-ধ্ব-ব: [akoŋˈkaɣwa]) দক্ষিণ আমেরিকা এবং দুই আমেরিকা মহাদেশের সর্বোচ্চ পর্বতশৃঙ্গ। এর উচ্চতা ৬,৯৬০.৮ মিটার বা ২২,৭৮৩৭ ফুট। এশিয়া মহাদেশের বাইরে এটিই পৃথিবীর সর্বোচ্চ পর্বত। আকোংকাগুয়া পশ্চিম গোলার্ধ এবং দক্ষিণ গোলার্ধ উভয়েরই সর্বোচ্চ পর্বতশৃঙ্গ। এটি পৃথিবীর ৭টি মহাদেশের শীর্ষ চূড়াগুলির (সপ্তচূড়া) একটি।
বনগ্রাম ইউনিয়ন, কটিয়াদী
উচ্চ মাধ্যমিক স্তরের শিক্ষা প্রতিষ্ঠানসমূহ
একটি আলিম মাদ্রাসা এবং একটি কলেজ রয়েছে। নিচের তালিকায় এগুলো উল্লেখ করা হয়েছে-
আকোংকাগুয়া পর্বত
অবস্থান
আন্দেস (আন্দিজ) পর্বতমালার মাঝে পশ্চিম আর্জেন্টিনার মেন্দোসা প্রদেশের রাজধানী মেন্দোসা থেকে ১১২ কিলোমিটার উত্তর-পশ্চিমে এটি অবস্থিত। সান হুয়ান প্রদেশ থেকে এর চূড়ার দূরত্ব প্রায় ৫ কিলোমিটার এবং আর্জেন্টিনা-চিলির আন্তর্জাতিক সীমান্ত থেকে দূরত্ব প্রায় ১৫ কিলোমিটার।
আকোংকাগুয়া পর্বত এবং এর সংলগ্ন এলাকা আকোংকাগুয়া জাতীয় উদ্যানের অর্ন্তভুক্ত। এই পর্বতে একাধিক হিমবাহ বিদ্যমান। সবচেয়ে বড় হিমবাহ ভেনতিসকের হরকনেস ইনফেরিয়র প্রায় ১০ কিলোমিটার দীর্ঘ যা পর্বতটির দক্ষিণপাশ থেকে শুরু হয়ে ৩,৬০০ মিটার উচ্চতায় কনফ্লুয়েন্সিয়া ক্যাম্প পর্যন্ত বিস্তৃত। অপর দুইটি বড় হিমবাহ হলো বেনতিসকেরো দে লা বাকাস সুর এবং গ্লাসিয়ার এসতে/ভেনতিসকেরা রেলিঞ্চোস; যাদের প্রতিটি প্রায় ৫ কিলোমিটার দীর্ঘ। তবে সবচেয়ে পরিচিত হিমবাহটি হলো উত্তর-পূর্বের পোলিশ গ্লেশিয়ার, কারণ এটি পর্বতটির চূড়ায় আরোহণের প্রচলিত পথ।
একতা ভয়ান
একতা ভয়ান (জন্ম ১৯৮৫) হলেন একজন প্যারা অ্যাথলিট যিনি মহিলাদের ক্লাব থ্রো এবং ডিসকাস থ্রো ইভেন্টে ভারতের প্রতিনিধিত্ব করেন। তিনি ইন্দোনেশিয়ার জাকার্তায় অনুষ্ঠিত ২০১৮ এশিয়ান প্যারা গেমসে দেশের প্রতিনিধিত্ব করেছিলেন এবং ক্লাব থ্রো ইভেন্টে স্বর্ণপদক জিতেছিলেন। বিশ্ব প্যারা অ্যাথলেটিক্স চ্যাম্পিয়নশিপে (লন্ডন ২০১৭ এবং দুবাই ২০১৯) তাঁর টানা দ্বিতীয় উপস্থিতির পরে তিনি টোকিও ২০২০ প্যারালিম্পিকের জন্য যোগ্যতা অর্জন করেছিলেন। তিনি ২০১৬ সালে বার্লিনে, ২০১৭ সালে দুবাইতে এবং ২০১৮ সালে তিউনিসিয়াতে অনুষ্ঠিত বেশ কয়েকটি আইপিসি গ্র্যান্ড প্রিক্সে প্রতিদ্বন্দ্বিতা করেছেন এবং পদক জিতেছেন।
তিনি প্যারা চ্যাম্পিয়নস প্রোগ্রামের মাধ্যমে গোস্পোর্টস ফাউন্ডেশন দ্বারা সমর্থিত।
শিক্ষা
একতা হিসার থেকে ইংরেজিতে স্নাতক এবং স্নাতকোত্তর সম্পন্ন করেছেন। এছাড়াও, তিনি হিসার থেকে শিক্ষায় স্নাতক ডিগ্রি সম্পন্ন করেন এবং হরিয়ানা সরকারে ইংরেজি পিজিটি হিসাবে নির্বাচিত হন। ২০১১ সালে, তিনি হরিয়ানা সিভিল সার্ভিস পরীক্ষায় উত্তীর্ণ হন এবং একজন সহকারী কর্মসংস্থান অধিকর্তা হিসাবে যোগদান করেন।